**FELADAT-ELLÁTÁSI SZERZŐDÉS**

**háziorvosi feladatok ellátásra**

amely létrejött egyrészről

**Révfülöp Nagyközség Önkormányzata** (8253 Révfülöp, Villa Filip tér 8.; adószám: 15733957-2-19; törzsszám: 733953; képviseli: Kondor Géza, polgármester) mint megbízó, másrészről

**Ábrahámhegy Község Önkormányzata** (8256Ábrahámhegy, Badacsonyi út 13.; adószám: 15427786-2-19; törzsszám: 427780; képviseli: Vella Zsolt, polgármester) mint megbízó, harmadrészről

**Balatonrendes Község Önkormányzata** (8255 Balatonrendes, Fő út. 1.; adószám: 15567844-1-19; törzsszám: 567848; képviseli: Lenner István, polgármester) mint megbízó (a továbbiakban együtt: Megbízók)

valamint

**a Vindelici Korlátolt felelősségű Társaság** (székhely: 8253 Révfülöp, Káli út 6.; adószám: 26761406-2-19; cégjegyzékszám: 19-09-520581; képviseli: Dr. Vizeli József Mihály, ügyvezető; -személyes közreműködésre kötelezett **Dr. Vizeli József Mihály** háziorvos-), mint megbízott (a továbbiakban: **Megbízott**),

(a továbbiakban együtt: Szerződő felek)

között alulírott napon és helyen az alábbi feltételek szerint:

1. A Szerződő felek rögzítik, hogy a Magyarország helyi önkormányzatairól szóló 2011. évi CLXXXIX. törvény alapján az egészségügyi alapellátás biztosítása a helyi önkormányzatok feladata. Az alapellátás részét képezi a háziorvosi ellátás.

2. A megállapodás tárgya az egészségügyi alapellátás körébe tartozó háziorvosi ellátás biztosítása a Révfülöp – Ábrahámhegy – Balatonrendes háziorvosi körzetben területi ellátási kötelezettséggel, melynek ellátására Megbízók megbízzák Megbízottat, aki az ellátás biztosítását vállalja.

3. Megbízott kijelenti, hogy a háziorvosi tevékenység folytatásához előírt jogszabályi feltételeknek megfelel, rendelkezik a tevékenység folytatására jogosító képzettséggel.

4. Szerződő felek rögzítik, hogy a háziorvosi tevékenységet Dr. Vizeli József Mihály személyesen köteles ellátni.

5. Megbízott a háziorvosi feladatokat a jogszabályi, szakmai és etikai előírásoknak megfelelően köteles ellátni.

6. Megbízott a háziorvosi feladatok ellátása körében

6. 1. a gyógyító-megelőző alapellátás keretében végzi:

 6. 1. 1. a betegek vizsgálatát, szűrését, gyógykezelését, egészségügyi állapotának ellenőrzését, orvosi rehabilitációját;

 6. 1. 2. szükség esetén szakorvosi, illetve fekvőbeteg gyógyintézeti vizsgálatra, gyógykezelésre utalását;

 6. 1. 3. Révfülöp nagyközség vonatkozásában a Tapolcán történő laborvizsgálatokhoz szükséges vérvételi feladatok ellátását.

6. 2. elvégzi továbbá az alábbiakban felsoroltakat:

 6. 2. 1. ellátja a közegészségügyi és járványügyi feladatokat;

 6. 2. 2. részt vesz az egészségügyi felvilágosításban és az egészségnevelésben;

6. 2. 3. részt vesz az ügyeleti feladatok ellátásában a 2015. évi CXXIII. törvény és az egyéb vonatkozó jogszabályok alapján;

6. 2. 4. feladatkörébe tartozó orvosszakértői tevékenységet folytat (így különösen látlelet, autóvezetői engedélyhez szükséges orvosi igazolás);

6. 2. 5. a jogszabályban meghatározottak szerint végzi a halottvizsgálatot;

6. 2. 6. közreműködik a sürgősségi ambuláns ellátásban, valamint az orvosetika szerint halasztást nem tűrő életveszély esetében eljár;

6. 2. 7. elvégzi a várandósok gyógyító-megelőző alapellátását a tanácsadást is ideértve, ellátja a csecsemőgondozást.

6. 3. gondoskodik valamennyi, a jogszabályokban háziorvosi kötelezettségként meghatározott feladat ellátásáról.

7. A háziorvosi ellátás biztosításához szükséges működési feltételeket Megbízók a jelen pontban meghatározottak szerint biztosítják:

7. 1. Megbízók mindegyike biztosítja a településén levő orvosi rendelő és az ahhoz tartozó kiszolgáló helyiségek díjmentes használatát, az azokban levő leltár szerinti alapfelszerelési tárgyakkal, orvosi műszerekkel együtt.

7. 2. Megbízók viselik a településükön levő orvosi rendelő üzemeltetési költségeit (víz, villany, fűtés, vonalas telefon, internet).

7. 3. Megbízók gondoskodnak a településükön levő orvosi rendelő külső homlokzati részei karbantartásáról, felújításáról, valamint a falakban elhelyezkedő vezetékek és a központi fűtésrendszer teljes vagy részleges cseréjével járó munkálatok elvégzéséről, vállalják továbbá a településükön levő rendelő évente egyszeri meszelésének és három évenkénti mázolásának költségeit.

7. 4. Megbízók gondoskodnak a településükön levő orvosi rendelő takaríttatásáról.

7. 5. Megbízók vállalják továbbá, hogy Megbízott részére számla alapján negyedéves ütemezésben összesen havi 70. 000 Ft összeget biztosítanak, egymás között a tárgyév január 1-jei állapot figyelembevételével lakosságarányosan megosztva Megbízó gyógyszer, gépkocsi használat ás mobiltelefon költségeinek támogatására.

7. 6. Révfülöp Nagyközség Önkormányzata a 7. 5. pontban meghatározott összegen túl havonta 39. 000 Ft összeggel járul hozzá a feladat ellátásához.

8. A háziorvosi ellátás biztosításához szükséges működési feltételek körében Megbízó

8. 1. Finanszírozási szerződést köt a Nemzeti Egészségbiztosítási Alapkezelővel.

8. 2. Biztosítja a háziorvosi ellátáshoz szükséges eszközöket.

8. 3. Gondoskodik a háziorvosi tevékenységre kiterjedő felelősségbiztosításról.

8. 4. Vállalja a mobiltelefon költsége finanszírozását.

8. 5. Megbízók tulajdonában levő rendelőegységeket kizárólag a háziorvosi szolgálat céljára és rendeltetésszerűen jogosult használni.

9. A rendelési időt Megbízott határozza meg, és teszi közzé a helyben szokásos módon az ellátási körzet településein. A heti rendelési idő nem lehet kevesebb a jelen szerződés hatályba lépése előtti rendelési időnél. A rendelési idő változásáról Megbízott köteles Megbízókat értesíteni.

9. 1. Rendelési idő Révfülöpön

hétfő: 08:00 – 12:00

kedd: 09:00 – 12:00; tanácsadás 14: 00 – 15: 00

szerda: 09:00 – 12:00

csütörtök: 14: 00- 16: 00

péntek: 09:00 – 12:00

9. 2. Rendelési idő Ábrahámhegyen

hétfő: 13: 00 – 15: 00

csütörtök: 10: 00 – 12: 00

9. 3. Rendelési idő Balatonrendesen

kedd: 13: 00 – 14: 00

csütörtök 08: 00 – 09: 00

10. Megbízott szabadság, betegség vagy egyéb akadályoztatása esetén köteles a helyettesítéséről saját költségén gondoskodni. Helyettesítés esetén a helyettes személyéről, a helyettesítés rendjéről az ellátási körzethez tartozó betegeket Megbízott köteles kellő időben és módon tájékoztatni.

11. Megbízott köteles a Tapolca és Környéki Önkormányzati Társulás keretei között működtetett ügyeleti-készenléti szolgálatban az arra jogosult szakmai szervező beosztása alapján az erre vonatkozó mindenkor érvényes díjazás szerint részt venni.

12. A háziorvosi szolgálatra vonatkozó jogszabályok szerint előírt alkalmazott –asszisztens -foglalkoztatásáról, bérezéséről, mint munkáltató Megbízott gondoskodik.

13. Körzetmódosítás miatt bekövetkezett, a Megbízottat ért kár esetén a Megbízókat terhelő kártalanítási kötelezettség mértékét a körzetből kikerült betegek arányában a Megbízott praxisának éves finanszírozási összege alapján kell megállapítani a változást megelőző év finanszírozása alapulvételével. A kártalanítás kifizetésnek határideje a változás hatályba lépését követő hónap 15. napja

14. Jelen szerződés 2019. november 1-jén lép hatályba, és határozatlan időre szól.

15. A szerződést bármelyik fél hat havi felmondási idővel mondhatja fel.

16. A jelen szerződés alapján leltár szerint átvett vagyontárgyak az orvosi rendelő helye szerinti önkormányzat tulajdonában maradnak. A szerződés megszüntetése esetén Megbízott köteles a rendelőt a leltár szerint átvett, valamint a szerződés érvényességének időtartama alatt használatba került felszerelési és berendezési tárgyakat a tulajdonos önkormányzat részére visszaadni. A használat során elhasználódott, amortizálódott felszerelési és berendezési tárgyakért a selejtezési eljárást követően Megbízott felelősséggel nem tartozik.

17. Jelen szerződésben nem szabályozott kérdések tekintetében az egészségügyről szóló és a háziorvosi szolgálat ellátására vonatkozó jogszabályok, valamint a Ptk. rendelkezései az irányadók.

Jelen szerződést

Révfülöp Nagyközség Önkormányzata Képviselő-testülete … ,

Ábrahámhegy Község Önkormányzat Képviselő-testülete ….,

Balatonrendes Község Önkormányzat Képviselő-testülete … ,

határozatával hagyta jóvá.

Révfülöp, 2019. ……………….

 Kondor Géza Vella Zsolt Lenner István

Révfülöp Önkormányzat Ábrahámhegy Önkormányzat Balatonrendes Önkormányzat

 polgármester polgármester polgármester